สวัสดีค่ะ ประจำเดือนของดิฉันมาล่าสุดวันที่ 23 มี.ค และพอวันที่29 เม.ย มีเลือดออกมาประมาณน้อยมากสีออกน้ำๆ แค่ติดกางเกงใน เป็นแบบนี้ประมาณ 2-3 แล้วหายไป จะใช่ประจำเดือนของเดือน พ.ค รึเปล่าค่ะ จนถึงวันนี้ วันที่ 1 มิ.ย ประจำเดือนยังไม่มาเลย แต่มีอาการคล้ายตอนใกล้จะมีประจำเดือน ปวดเอวมาก ปวดท้องน้อยจี๊ดๆ เจ็บหัวนมมากว่าปกติคะ เป็นแบบนี้มา 2 อาทิตย์แล้วค่ะแต่ประจำเดือนก็ยังไม่มา ตอนนี้สามารถตรวจการตั้งครรภ์ได้หรือยังค่ะ
สวัสดีค่ะ ประจำเดือนเป็นเลือดที่หลุดลอกจากผนังมดลูกในช่วงท้ายของรอบเดือน เป็นสัญญาณว่าไม่ได้ตั้งครรภ์ โดยปกติประจำเดือนจะมาทุก 22-35 วัน มาประมาณ 3-7 วันประจำเดือนมาช้าคือช้ากว่า 35 วันนับจากรอบเดือนครั้งก่อน มีสาเหตุจาก-ตั้งครรภ์-มีความผิดปกติของการสร้างฮอร์โมนจากรังไข่ หรือมีถุงน้ำในรังไข่-โรคไทรอยด์-ความเครียด การทำงานหนัก พักผ่อนน้อย-มีพังผืดในมดลูกดังนั้นถ้าในระหว่างรอบเดือนมีเพศสัมพันธ์ไม่ได้ป้องกัน สามารถซื้อที่ตรวจการตั้งครรภ์ทางปัสสาวะมาตรวจเองเบื้องต้นได้ ให้ผลบวกได้ตั้งแต่ 10-14 วันหลังมีการปฏิสนธิ หากไม่แน่ใจผลการตรวจหรือมีเลือดออกผิดปกติทางช่องคลอด ปวดหน่วงท้องน้อย ควรไปพบสูตินรีแพทย์อาการปวดท้อง เจ็บหัวนมนั้นไม่จำเพาะเจาะจงกับการตั้งครรภ์ อาจเกิดจากสาเหตุอื่นหรือเกิดจากอิทธิพลของฮอร์โมนระหว่างรอบเดือน แนะนำว่าควรยืนยันการตั้งครรภ์ด้วยการตรวจระดับฮอร์โมนจากคนตั้งครรภ์ทางปัสสาวะหรือทางเลือดเท่านั้นค่ะ